ट्रक की चपेट में आने से फल विक्रेता घायल
झुमरी तिलैया | थानांतर्गतबाईपास इंदरवा चौक स्थित शनिवार की अहले सुबह चार बजे ट्रक की चपेट में आने ताराटांड़ निवासी दिलीप वर्मा (40) घायल हो गए। फल विक्रेता वर्मा घर से बाजार आने के लिए निकला था। इसी क्रम में कोडरमा की ओर से तेज गति से रहे एक 10 चक्का ट्रक ने उन्हें चपेट में ले लिया। आनन फानन में उसे स्थानीय निजी क्लिनिक में भर्ती कराया गया, जहां चिकित्सकों ने उसकी कमर की हड्डी टूट जाने के कारण रांची रेफर कर दिया गया। वहीं डोमचांच में कोडरमा-गिरिडीह मुख्य मार्ग पर एसबीआई बैंक के समीप बाइक और दस चक्का ट्रक की टक्कर में मंझलीटांड़ निवासी चिंटू रजक(25) घायल हो गए। ट्रक गिट्टी लोड कर नवलशाही से कोडरमा की ओर जा रहा था। विपरीत दिशा से इंडेन गैस लाने रहे युवक को ट्रक ने अपनी चपेट में ले लिया, जिससे युवक का पैर बुरी तरह जख्मी हो गया।
hin_Deva hin_Deva